Þegar ungt skólafólk hyggur á rútuferðalag skynjar einn ferðalangurinn að ekki er allt með felldu þegar rútan er kominn hálfa leið yfir San Francisco brúnna . Hann gerir það ótrúlega og nær að sannfæra félaga sína um að fylgja sér og snúa við . Öllum að óvörum fellur brúin með tilheyrandi dauðsföllum , en þau sleppa . Ætla mætti að allir yrðu ... Lesa meira Þegar ungt skólafólk hyggur á rútuferðalag skynjar einn ferðalangurinn að ekki er allt með felldu þegar rútan er kominn hálfa leið yfir San Francisco brúnna . Hann gerir það ótrúlega og nær að sannfæra félaga sína um að fylgja sér og snúa við . Öllum að óvörum fellur brúin með tilheyrandi dauðsföllum , en þau sleppa . Ætla mætti að allir yrðu hæstánægðir með slíka niðurstöðu þ.e. að fólk nái að sleppa úr lífsháska en svo er ekki þegar dauðinn á í hlut . Það svíkur enginn dauðann ! ... minna Sama uppskrift , dass af nýju hráefni . Lítill munurÞað er því miður venja hjá hryllingsmyndaseríum að gera sama hlutinn aftur og aftur , en Final Destination-serían er sú eina sem ég veit um sem hefur fjórum sinnum endurgert fyrstu myndina . Á sínum tíma fannst mér hún frumleg og vel heppnuð og að vissu leyti er hún það ennþá . Bara verst að það er ekki hægt að horfa á hana án þess að hugsa til þess að þessari ágætu hugmynd hefur verið misnotað fram og aftur þangað til að ekkert nema pirringur kemur upp í hugann þegar maður hugsar til hennar . Aðstandendum myndanna finnst pyntingarklámið greinilega vera orðið þreytt og óspennandi . Drápsklám virðist vera málið ! Final Destination 5 hefur sinn skammt af kostum og mér til gríðarlegrar ánægju kom hún aðeins betur út heldur en draslmyndin sem sú fjórða var . Opnunarsenan þar sem brúin hrynur í sundur er skemmtilega brjáluð og vel gerð , og svo eru dauðaatriðin líka hugmyndaríkari heldur en síðast . Mér finnst eitthvað svo skrítið við það að leggja sérstaka áherslu á það að hrósa dauðaatriðum í bíómynd , en í þessari seríu gerir maður oftast ekkert annað en að bíða og sjá hvernig næsta fórnarlamb fær að kenna á því . Okkur er hvort eð er sama um allar persónur . Ég fékk samt leið á þessari formúlu þegar ég horfði á mynd nr. 2 . Það þekkja þetta allir núna : - Uppstilling - SLYS !! - Úps , þetta var bara sýn hjá einum karakter . - Hann forðar sér ásamt öðru fólki sem eltir hann . Allir pirrast þangað til að þeir verða vitni af slysinu . - Útför . Fólk er enn áttavillt . - " Handahófskenndir " dauðdagar byrja , og myndin brosir framan í þig eins og smákrakki sem er nýbúinn að læra á koppinn . - Aðalkarakterinn fer eitthvað að bulla um mynstur . - Fleiri dauðdagar sem allir eru byggðir upp þannig að þú heldur að eitthvað eitt gerist , en svo gerist eitthvað allt annað til að " sjokkera " þig . - Myndirnar enda oftast á því að persónurnar halda að þær hafa náð að svindla á dauðaáætluninni en svo kemur annað í ljós . Final Destination 5 fer sterkt eftir uppskrift nema þangað til í lokaþriðjungnum . Þá allt í einu ákveður hún að krydda upp á þetta með því að bæta einhverju nýju hráefni í þetta . Á þeim tímapunkti þar sem ég fann fyrir einhverju öðruvísi var ég byrjaður að líka við það sem ég sá . Ég man ekki hvenær það gerðist seinast í Final Destination-mynd þar sem ég vissi ekki nákvæmlega hvert hún stefndi . Allt " dreptu-eða-vertu-drepinn " plottið var nokkuð áhugavert en verst er að myndin notfærði sér það ekki fyrr en á seinustu stundu , þegar mjög lítið var eftir af myndinni . Hefði þessi hugmynd verið kynnt fyrr þá er ótakmarkað hvað nýju möguleikarnir hefðu getað gert myndina svo miklu betri . Endirinn fannst mér svo nokkuð ódýr og asnalegur , og var þá mjög góðri hugmynd sóað bara með því sem gerðist þá . Leikararnir eru allir grútlélegir nema þrír einstaklingar : David Koechner ( " Whamee ! " ) , Miles Fischer ( óformlegt afkvæmi Christians Bale og Tom Cruise ) og P.J. Byrne ( klassíski lúðinn . Bara fyndnari núna ) . Flestir fara allir með sínar línur eins og stjarfar dúkkur og verða alvarlegustu senurnar sjaldnast sannfærandi . Drápin eru heldur ekki jafn hugmyndarík miðað við hversu langt er liðið á þessa seríu . Sá allra eftirminnilegasti viðkemur fimleikastelpu . Annars held ég að þriðja myndin eigi enn heiðurinn á ógeðfelldustu drápunum . Segir það ekki svolítið að seinustu tvær myndirnar ( eða fjórar ! ) hafi verið ónauðsynlegar og rúmlega það ? Skárri ... en er ekki komið nóg ? The Final Destination-serían setur sér mjög einföld markmið , að skemmta með slatta af drápum . Hinsvegar hefur þessi ,, skemmtun ‘ ‘ sem þessar myndir eiga að lofa dalað helvíti mikið seinustu myndirnar . Fjórða myndin er bara apagubb sem er svo einhæf og bara - hræðileg að ég skil ekki hvað ég var að sjá þessa mynd fyrir . Þriðja myndin er svo engin snilld heldur og virkilega slöpp . Fyrstu tvær voru þó ágætar og maður gat alveg skemmt sér að þeim . Fimmta myndin er meira eins og þær heldur en apagubbin seinustu og því er mun skemmtilegra að fylgjast með . Ekki búast við góðri mynd , ég er alls ekki að segja það . Hinsvegar hefur þessi mynd bætt MJÖG mikið og í stað þess að sýna dráp eftir dráp reynir hún að gera eitthvað öðruvísi með ákveðnu tvisti sem gefur myndinni mjög fína tilbreytingu . Svo er líka ágætt að hún reynir að vera fyndin ( reyndar stundum óviljandi ) sem hittir stundum í mark eða ekki , reyndar bæði jafn mikið en mjög fínn kostur að hafa húmor í sér sem hinar myndirnar hafa ekki ( nema grill-atriðið í nr. 2 . Klassík ! ) . Drápin eru líka mjög fín og alveg hægt að hafa gaman að þeim og hlægja yfir því hversu langsótt þau eru . En það mætti laga tölvubrellurnar aðeins meira og drullisti til að kaupa gerviblóð ! Þetta tölvublóð er vægast sagt lélegt ... Nýjasta Rambo slapp kannski þar en ekki þessi mynd . Svo eru það gallarnir sem eru talsverðir eins og við mátti búast . Í fyrsta lagi , og fylgir það hefð seríunnar , eru aðalleikararnir langt frá því að vera klassaleikarar . Ekki sársaukafullt lélegt en samt lélegt . Verstur var þó aðalkarakterinn og Tom Cruise Jr . Enda áttu þeir mesta skjátímann . Svo eru samtölin mjög tilgerðarleg og minnir mig vægast sagt á sápuóperu sem reynir að rifja allt upp sem gerðist á undan . Semsagt , lítil persónusköpun sem engin og slöpp samtöl sem lætur mann bara bíða eftir næsta drápsatriðinu . Myndin er ágætlega stutt og reyndar alltaf eitthvað smá að gerast en þrátt fyrir lélegar frammistöður , léleg samtöl og fremur slappar brellur eru það drápin sem við komum fyrir og þau standa fyrir sínu . Einhvernveginn er aldrei nóg að drepa einhvern einfaldlega og alltaf meira og meira sem gerist en ég kvarta alls ekki undan því . Annar kostur er að ég gat eiginlega aldrei vitað hvað myndi endanlega drepa þau og kom það oftast á óvart . Svosem ágæt viðbót í fremur slappa seríu en ekkert nýtt . En ef þú fílar drápsatriðin og finnst þau jafnvel fyndin er þessi mynd ekki svo slæm fyrir þig en það eru auðvitað mun betri myndir í bíó . 5/10 Endirinn á eftir að fara misjafnt í fólk . Ég veit það ekki , þúsundsinnum betri en seinustu tveir en tja ... Nei , virkaði ekkert allt of vel . En Montage-ið var samt góð hugmynd og gaf myndinni þennan kick-ass endi sem myndin græddi alveg á .